Le Passé Composé
Είναι ο χρόνος που χρησιμοποιείται για μια πράξη που έγινε στο παρελθόν και έχει τελειώσει. Χρησιμοποιείται σαν Αόριστος και σαν Παρακείμενος, έχει δηλαδή δύο χρήσεις.
Σχηματίζεται χρησιμοποιώντας ένα βοηθητικό ρήμα (être= είμαι, ή avoir= έχω) και δίπλα βάζουμε την παθητική μετοχή του ρήματος που θέλουμε.
Με το ρήμα avoir κλίνονται τα μεταβατικά ρήματα (αυτά που έχουν αντικείμενο πχ  j’ai mangé la pizza= έφαγα την πίτσα). Και  κλίνονται ως εξής:
J’ai mangé, tu as mangé, il a mangé, elle a mangé, nous avons mangé, vous avez mangé, ils ont mangé, elles ont mangé. 
Παρατηρούμε δηλαδή ότι κλίνουμε στην ουσία το βοηθητικό ρήμα και δίπλα του βάζουμε την παθητική μετοχή του ρήματος η οποία δεν αλλάζει. Το ίδιο λέμε και στα ελληνικά: Έχω φάει, έχεις φάει, έχει φάει, έχουμε φάει, έχετε φάει, έχουν φάει. Βλέπουμε ότι κι εμείς κλίνουμε το έχω και δίπλα το φάει μένει απαράλλαχτο. 
Με το ρήμα être κλίνονται ρήματα αμετάβατα (που δεν έχουν αντικείμενο) και δίπλα βάζουμε πάλι την παθητική μετοχή του ρήματος η οποία όμως συμφωνεί κατά γένος και αριθμό με το υποκείμενο του ρήματος. Γιατί? Γιατί οι Γάλλοι στη γλώσσα τους λένε:
Πχ με το ρήμα ανεβαίνω=monter, je suis monté=είμαι ανεβασμένος, je suis montée= είμαι ανεβασμένη ή ακόμα nous sommes montées=είμαστε ανεβασμένες ενώ εμείς λέμε έχω ανέβει, αυτές έχουν ανέβει. Σας δίνω πώς κλίνεται ένα ρήμα με το être:
Je suis monté, tu es monté, il est monté, elle est montée, nous sommes montés, vous êtes montés, ils sont montés, elles sont montées 
Πρέπει όμως εδώ να προσέχουμε διότι κάποια ρήματα που γνωρίζουμε ότι κλίνονται με το être, αν έχουν αντικείμενο τότε κλίνονται με το avoir πχ τα ρήματα sortir=βγαίνω, monter=ανεβαίνω, passer=περνάω. Σας δίνω προτάσεις παραδείγματα για να δείτε ότι ανάλογα με το αν έχουν αντικείμενο ή όχι, κλίνονται άλλοτε με το être και άλλοτε με το avoir
a)	Je suis monté au troisième étage=ανέβηκα (εγώ ο ίδιος) στον 3ο όροφο
b)	J’ai monté l’escalier= ανέβηκα τη σκάλα (εδώ έχω αντικείμενο τη σκάλα)
c)	Hier soir, je suis sorti=χτες βράδυ, βγήκα (εγώ, άρα χωρίς αντικείμενο)
d)	Hier soir, j’ai sorti le chien=χτες βράδυ έβγαλα το σκύλο (έχω αντικείμενο, το σκύλο)
e)	La semaine dernière, je suis passé de chez toi= την περασμένη εβδομάδα πέρασα από το σπίτι σου (εγώ πέρασα, χωρίς αντικείμενο)
f)	La semaine dernière, j’ai passé l’examen de maths=την περασμένη εβδομάδα πέρασα την εξέταση των μαθηματικών (πέρασα την εξέταση, έχω αντικείμενο).
Τα ρήματα που κλίνονται (συνήθως) με το être είναι: 
α) ρήματα κινήσεως
Αller= πηγαίνω, venir=έρχομαι, partir= φεύγω, arriver= φτάνω, monter= ανεβαίνω, descendre=κατεβαίνω, entrer=μπαίνω, sortir=βγαίνω, tomber=πέφτω, rester=παραμένω, passer=περνάω, rentrer γυρίζω, retourner=επιστρέφω, και τα παράγωγά τους πχ devenir=γίνομαι
β) Τα ρήματα mourir=πεθαίνω και naître=γεννιέμαι και
γ) Τα αυτοπαθή ρήματα πχ se laver=πλένομαι. Σας δίνω ένα παράδειγμα κλίσης αυτοπαθούς ρήματος: 
Je me suis lavé, tu t’es lavé, il s’est lavé, elle s’est lavée, nous nous sommes lavés, vous vous êtes lavés, ils se sont lavés, elles se sont lavées.
Πώς σχηματίζονται οι παθητικές μετοχές
1η συζυγία  ρήματα σε -er όπως parler=μιλάω κάνουν -é δηλαδή parlé
2η συζυγία  ρήματα σε -ir (nous -issons) όπως finir=τελειώνω, κάνουν -i : fini 
Για όλα τα υπόλοιπα μαθαίνουμε τις μετοχές τους. Σας δίνω παρακάτω τις σημαντικότερες:
Être=είμαι, j’ai été
Avoir= έχω, j’ai eu
Devoir=οφείλω, πρέπει j’ai dû
Pouvoir= μπορώ, j’ai pu
Savoir=ξέρω, j’ai su
Recevoir= λαμβάνω, j’ai reçu
Voir= βλέπω, j’ai vu
Vouloir=θέλω, j’ai voulu
Dire= λέω, j’ai dit
Écrire=γράφω, j’ai écrit
Conduire= οδηγώ, j’ai conduit
Faire=κάνω, j’ai fait
Mettre=βάζω, j’ai mis
Prendre= παίρνω, j’ai pris
Comprendre= καταλαβαίνω, j’ai compris
Boire= πίνω, j’ai bu
Lire= διαβάζω, j’ai lu
Courir = τρέχω, j’ai couru
Vivre= ζώ, j’ai vécu
Connaître= γνωρίζω, j’ai connu
Croire= νομίζω, πιστεύω, j’ai cru
Attendre= περιμένω, j’ai attendu
Offrir= προσφέρω, j’ai offert
Ouvrir= ανοίγω, j’ai ouvert
Dormir=κοιμάμαι, j’ai dormi
Peindre=βάφω, j’ai peint
Craindre= φοβάμαι, j’ai craint
Αυτά που κλίνονται με το être
Aller=πηγαίνω, je suis allé, e
Venir =έρχομαι, je suis venu, e
Partir= φεύγω, je suis parti, e
Arriver=φτάνω, je suis arrivé, e
Monter = ανεβαίνω, je suis monté, e
Descendre=κατεβαίνω, je suis descendu, e
Entrer = μπαίνω, je suis entré, e
Sortir = βγαίνω, je suis sorti, e
Tomber πέφτω, je suis tombé, e
Rester =παραμένω, je suis resté, e
Passer =περνάω, je suis passé, e
Rentrer=επιστρέφω, je suis rentré, e
Retourner =ξαναγυρίζω, je suis retourné, e
Devenir=γίνομαι, je suis devenu, e
Mourir=πεθαίνω, je suis mort, e
Naître= γεννιέμαι, je suis né, e
Και όλα τα αυτοπαθή των οποίων την κλίση έδωσα παραπάνω.

Υπάρχει και η περίπτωση όπου η μετοχή του ρήματος συμφωνεί κατά γένος και αριθμό με το αντικείμενο όταν αυτό βρίσκεται πριν από το ρήμα  και  ανεξαρτήτως αν κλίνουμε με το être ή το avoir πχ  la pizza que j’ai mangée= η πίτσα την οποία έφαγα (έχω φαγωμένη λένε οι Γάλλοι), la maison que j’ai construite= η οικία την οποία έχω χτίσει (έχω χτισμένη λένε οι Γάλλοι). Δεν θα ασχοληθούμε όμως με αυτό τώρα, είναι για πιο προχωρημένους οπότε μην ασχοληθείτε με αυτή την τελευταία παράγραφο.